
Yaoi manga: a férfi homoerotika női szemmel

Kulcsszavak: képregény; japán; boys love; fanfiction; ifjúsági
A dolgozat központi kérdése, hogy miért okozhat élvezetet fiatal nők számára, ha két férfi testi egyesülésének lesznek szemtanúi? Az általam vizsgált jaoi mangák ugyanis erre épülnek.
A dolgozat ennek a japán képregény-műfajnak az alakulástörténetét vizsgálja, négy különböző változatán át eljutva ahhoz, amit ma jaoinak, vagy más néven Boys Love (BL) mangának nevezünk. A dolgozat továbbá a jaoi mangák azon főbb elemeit és jellemzőit járja körül, amit ez a műfaj az évtizedek során magába olvasztott, ezt követően pedig három különböző jaoi manga egy-egy részletének elemzésére vállalkozik és vizsgálja őket a felvázolt szempontok alapján. Az elemzés lényegi részét képezi a főszereplők dinamikájának, a „szeme-uke” (domináns-szubmisszív) felállásnak a vizsgálata, nagy hangsúlyt fektetve a férfikarakterek „nőies” és „férfias” vonásaira.
A dolgozat végül igyekszik választ adni a fentebb feltett kérdésre különböző szakirodalmak alapján, valamint saját kutatás és vizsgálat által. A dolgozat határozottan állást foglal amellett is, hogy a „szeme” hagyományosan férfias, míg az „uke” hagyományosan nőies, hiába egyneműek.
A dolgozat tulajdonképpen azt a hiányt próbálja pótolni, hogy ezeket a mangákat a hazai kutatásban nem vizsgálták tudományos szempontból, miközben a fiatal befogadók jelentős része aktív anime- és mangafogyasztó.



